แบงก์เล็กขย่มชูดอกเบี้ยสูงไล่ล่าเงินฝาก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ซีไอเอ็มบีไทยต่อเวลารับฝากเงินประจำจ่ายดอกเบี้ย 2.25% ลูกค้าแห่ฝากทะลุเป้า 3 เท่าตัว ด้านธนาคารไทยเครดิตฯ ฉลอง 4 ปี จ่ายดอกเบี้ยสูง 4%
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ธนาคารซีไอเอ็มบี ไทย เปิดเผยว่า ธนาคารได้ขยายระยะเวลาแคมเปญเงินฝากประจำ 12 เดือน ดอกเบี้ย 2.25% ไปจนถึงวันที่ 31 ม.ค. 2554 เนื่องจากได้ตอบรับดีมาก ด้วยสิ้นสุดโครงการมียอดเงินฝากในแคมเปญนี้ ณ เดือน ธ.ค. 2553 จำนวน 5,282 ล้านบาท จากผู้มาเปิดบัญชี 3,591 ราย สูงกว่าที่ตั้งเป้าหมายไว้ที่ 2,000 ล้านบาท หรือสูงเกือบ 3 เท่าตัว และ ณ วันที่ 13 ม.ค. 2554 มียอดเงินฝาก 6,131 ล้านบาท จากผู้มาเปิดบัญชี 4,264 ราย
ขณะเดียวกันธนาคารได้นำออกผลิตภัณฑ์เงินฝาก 3 เดือน ดอกเบี้ย 1.75% และออกแคมเปญเงินฝากออมทรัพย์ “เอ็กตร้า เซฟวิ่ง” อัตราดอกเบี้ยสูงถึง 1% พร้อมรับประกันอุบัติเหตุส่วนบุคคลฟรีคุ้มครองสูงสุดถึง 1 ล้านบาท
ด้านธนาคารไทยเครดิต เพื่อราย ย่อย ฉลองครบรอบ 4 ปี จัดโปรโมชันเงินฝากปลอดภาษีระยะเวลาฝาก 24 เดือน ดอกเบี้ย 4% และเงินฝากออมทรัพย์เพิ่มค่าทันใจฝากปุ๊บรับดอกเบี้ยปั๊บ เริ่มวันนี้28 ก.พ.นี้